18/02/2021 | Administración LocalMunicipal
Camariñas
Resolución de concesión definitiva de axudas a autónomos/as e microempresas PEL Reactiva de Camariñas 2020

Por Resolución da Presidencia da Deputación Provincial da Coruña núm.2020/23462 aprobáronse as bases reguladoras das axudas PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DESTINADO A CONCELLOS DE MENOS DE 50.000 HABITANTES (BOP núm.123, do 05/08/2020) e por Resolución de Presidencia da Deputación Provincial da Coruña nº 2020/24109 de data de 07/08/2020 modificouse a anterior Resolución (BOP núm.128, do 12/08/2020). No BOP núm.181 de 23/10/2020 publicouse a Resolución pola que se aproba a concesión definitiva de subvencións correspondentes aos concellos adheridos ao PEL-REACTIVA. Por Resolución de Alcaldía de data 02/11/2020 aprobouse a convocatoria de axudas para a reactivación económica e social do Concello de Camariñas e un extracto desta Resolución foi publicada no BOP núm.187 do 05/11/2020. Vista a documentación obrante no expediente 2020/A002/000001 PEL REACTIVA e nos expedientes individualizados para cada solicitude. Visto que se ten tramitado o correspondente expediente e que o mesmo ten sido fiscalizado pola Intervención Municipal con data 21/01/2021. Visto que con data 27 de xaneiro de 2021 publicouse no BOP nº 17 a Resolución provisional de axudas a autónomos/as e microempresas PEL Reactiva de Camariñas 2020, estando exposta ó público durante o prazo de dez días hábiles, e ante a ausencia de reclamacións. Considerando que se ten delegado por esta Alcaldía na Xunta de Goberno Local, entre outras atribucións: “Os actos de tramite e resolución dos expedientes relativos ao outorgamento polo Concello de subvencións en réxime de concorrencia competitiva”. Considerando os prazos que se teñen establecido nas citadas bases aprobadas pola Deputación Provincial imposibilitan que o asunto sexa sometido á Xunta de Goberno Local, para que proceda, no seu caso, á adopción dos correspondentes acordos. Visto que o art.116 do Real Decreto 2568/1986, do 28 de novembro, regulamento de Organización, funcionamento e Réxime Xurídico das Entidades Locais, permite avogar en calquera momento as competencias delegadas de conformidade co art.10 da Lei 40/2015, do 1 de outubro, de Réxime Xurídico do Sector Público. Vista a advertencia de secretaría municipal en relación a avogación pretendida. Non obstante, esta Alcaldía, considerando os fundamentos anteriormente expostos, o establecido no art.116 do Real Decreto 2568/1986, do 28 de novembro, regulamento de Organización, funcionamento e Réxime Xurídico das Entidades Locais, o establecido no art.10 da Lei 40/2015, do 1 de outubro, de Réxime Xurídico do Sector Público e de conformidade co art.9 da Lei 38/2003, do 17 de novembro, Xeral de Subvencións e demais normativa reguladora da materia, Primeiro.- Avogar a competencia delegada na Xunta de Goberno Local en materia de subvencións en relación ao presente expediente e en relación a estes actos en concreto. Segundo.- Conceder de maneira definitiva as axudas aos autónomos/as e microempresas que se relaciona no Anexo, polos importes que se indican, con cargo á aplicación orzamentaria 433/47900, sendo o importe total proposto de 102.500,00 euros. Terceiro.- Conceder aos beneficiarios un prazo de xustificación que rematará o 31 de marzo de 2021, durante o cal terán que presentar a conta xustificativa regulada nas bases da convocatoria: - Xustificantes de gasto ou facturas electrónicas escaneadas. - Pagadas dentro do período subvencionable (do 1 de marzo ata o 31 de decembro de 2020) a través de medios de pago que se poidan acreditar documentalmente (tarxetas bancarias, talóns nominativos, transferencias bancarias.). Durante este prazo tamén deberán presentar o resto de documentación esixida nas bases e que non fora presentada ata o momento. Cuarto.- Desestimar a seguintes solicitudes que cumprindo coas condicións establecidas na orde non se poden estimar por insuficiencia de crédito orzamentario: Quinto.- Desestimar as seguintes solicitudes por non cumprir as condicións establecidas na orde Sexto.- Publicar a presente resolución no Boletín Oficial da Provincia da Coruña que se entenderá notificada aos interesados, de acordo co artigo 45.1. b. da Lei 39/2015, de 1 de outubro, do Administrativo Común das Administracións Públicas. A título informativo, publicar esta resolución na sede electrónica do Concello de Camariñas Este acordo de concesión ou denegación da subvención solicitada pon fin á vía administrativa, sendo aplicable o réxime de recursos establecido na Lei 39/15, do 1 de outubro, de procedemento administrativo común das administracións públicas. Camariñas, asinado dixitalmente na data que figura na marxe pola alcaldesa Sandra Insua Rial ante min, a secretaria, que asino aos únicos efectos de fe pública”. Camariñas, a 12 de febreiro de 2021 A alcaldesa, Asd0.: Sandra Insua Rial